Elektronska muzika
Elektronska muzika je muzika u čijoj se produkciji koriste elektronski muzički instrumenti i elektronična muzička tehnologija. U principu, može se uočiti razlika između zvuka proizvedenog elektromehaničkim sredstvima i zvuka proizvedenog pomoću elektronične tehnologije. Primjeri elektromehaničkih uređaja za proizvodnju zvuka su telharmonium, Hammond orgulje i električna gitara. Proizvodnja čisto elektronskog zvuka može se postići pomoću uređaja kao što su teremin, sintisajzer i kompjuter. Mogućnost da se zvuk zabilježi je često povezana sa proizvodnjom elektronske muzike, ali nije potpuno neophodna. Najstariji poznati uređaj za snimanje zvuka je bio "fonoautograf", kojeg je 1857. patentirao Édouard-Léon Scott de Martinville. Mogao je vizuelno da zabilježi zvuk, ali ga nije mogao reprodukovati. Thomas A. Edison je 1878. patentirao fonograf, koji je koristio valjke slične Scott-ovom uređaju.